text: Antallet af kobbertyverier eksploderer
  18 september 2011 kl. 14.20
  I marts var tyve på jagt på Oksbøl Kirkegård, hvor låger og gravsten blev frarøvet deres kobber - og det bliver der kun mere af, ifølge tal fra Rigspolitiet.
  De viser, at der sidste år var 1.200 sager med kobbertyverier og allerede på nuværende tidspunkt i år er tallet det samme. Stigningen skyldes formentlig, at prisen på kobber er tredoblet de senere år, og at der er aftagere i såvel ind- som udland. Specielt i Kina er der afsætning af kobber til almennyttige boliger. Det skriver Jyllands-Posten i dag.
  